Тұран ауданы

**Тұран ауданы** — Шымкент қаласы құрамындағы әкімшілік бірлік. 2022 жылы 7 шілдеде құрылды. Ауданның аумағы 36,3 мың га (қала аумағының 32%), халық саны – 220,7 мың адамды құрайды.

## Сипаттамасы
Ауданға 16 елдімекен мен тұрғын алабы кіреді. Даңғылдар мен көшелер саны 533 болса, тұрғын үйлер саны 39 883. Ал әлеуметтік нысандар бойынша 25 мектеп, 18 балабақша, 6 колледж, 6 денсаулық мекемесі, 5 саябақ бар.

Шымкент қаласындағы бесінші ауданға атау беру туралы қала әкімі аппаратының басшысы Г. Мауленкулов баяндады. Ол қоғамдық тыңдау өткізіліп, жаңа ауданға «Алаш», «Жібек жолы», «Тұран», «Бадам», «Мәртөбе», «Яссы», «Құрлық» атаулары мен Ш.Қалдаяқов, А.Асқаров, Ж.Тәшенов есімдерін беру бойынша ұсыныс пікірлер түскенін, көпшілік «Тұран» атауын қолдағанын, одан бөлек жергілікті қоғамдастық өкілдері, ардагерлер, зиялы қауым өкілдері, қоғамдық ұйымдардың ұсынымдары да ескерілгенін атап өтті. Нәтижесінде сессияда  ҚР Үкіметінің жанындағы Республикалық ономастика комиссиясының қарауына «Тұран» атауын беру бойынша ұсынысты халық қалаулылары бір ауыздан қолдады.

## Шекарасы
Тұран ауданы Шымкент қаласының батыс бөлігінде орналасқан. Ауданның шығыс бөлігі Әл-Фараби ауданымен шектеседі. Солтүстік бөлігі Абай ауданымен шектеседі. Солтүстік-шығыс бөлігі Қаратау ауданымен шектеседі.

Аудан қаланың солтүстік-батыс бөлігінен "Жаңаталап" тұрғын алабы Үргінбай ата және Жанкелді батыр көшелерінің қиылысынан басталады.

Одан әрі Жанкелді батыр көшесімен Бадам өзенінің арнасынан оңтүстік-шығыс бағытта, ұзақтығы 18300 метр, "Жаңаталап" тұрғын алабын, "Қорғасын-2" шағын ауданын солтүстікке қарай айналып, әрі қарай Шардара көшесінің қиылысына дейін жетеді.

Шардара көшесімен темір жол бойымен солтүстік-шығыс бағытта, ұзақтығы 2100 метр, мұсылман зиратын айналып, К.Әсілбеков көшесінің қиылысына дейін жетеді.

К.Әсілбеков көшесімен солтүстік-шығыс бағытқа бұрылып, ұзақтығы 390 метр, "Қорғасын-2" шағын ауданы, "Қорғасын-1" шағын ауданының бойымен Ю.Гагарин көшесінің қиылысына дейін жетеді.

Одан әрі Ю.Гагарин көшесімен оңтүстік-шығыс бағытқа бұрылып, ұзақтығы 1120 метр, Н.Табынбаев көшесінің қиылысына дейін жетеді.

Н.Табынбаев көшесімен солтүстік-шығыс бағытқа бұрылып, ұзақтығы 240 метр, Темірлан тас жолының қиылысына жетеді.

Одан әрі Темірлан тас жолымен шығыс бағытта Әл-Фараби көшесіне дейін бұрылады.

Әл-Фараби көшесімен солтүстік бағытқа бұрылып, ұзақтығы 1300 метр, Қошқар ата өзенінің қиылысына дейін жетеді.

Одан әрі Қошқар ата өзені бойымен, ұзақтығы 2500 метр, солтүстік-шығыс бағытқа бұрылып, солтүстікке қарай "Агропром" шағын ауданын, мұсылман зиратын, "Қатынкөпір" шағын ауданын, "Самал" базарын айналып өтіп, О.Малқаров көшесінің қиылысына жетеді.

О.Малқаров көшесімен шығыс бағытқа бұрылып, ұзақтығы 1350 метр, Қ.Қазиев көшесінің қиылысына дейін жетеді.

Қ.Қазиев көшесімен солтүстік бағытқа бұрылып, ұзақтығы 850 метр Ұ.Арғынбеков көшесінің қиылысына дейін жетеді.

Ұ.Арғынбеков көшесі бойымен шығыс бағытқа бұрылып, ұзақтығы 2500 метр, С.Бәйтереков көшесінің қиылысына дейін жетеді.

Одан әрі С.Бәйтереков көшесімен оңтүстік бағытқа бұрылып, ұзақтығы 2260 метр, Мәделі қожа көшесінің қиылысына дейін жетеді.

Мәделі қожа көшесімен батыс бағытқа бұрылып, ұзақтығы 2060 метр, Қ.Рысқұлбеков көшесінің қиылысына дейін жетеді.

Қ.Рысқұлбеков көшесімен оңтүстік бағытқа бұрылып, ұзақтығы 1100 метр, Ғ.Иляев көшесінің қиылысына дейін жетеді.

Одан әрі Ғ.Иляев көшесімен батыс бағытқа бұрылып, ұзақтығы 250 метр, Б.Момышұлы даңғылының қиылысына дейін жетеді.

Одан әрі Б.Момышұлы даңғылымен оңтүстік бағытқа бұрылып, ұзақтығы 200 метр, Республика даңғылының қиылысына дейін жетеді.

Республика даңғылымен (Шымкент-Ташкент трассасының жалғасы) оңтүстік бағытқа бұрылып, ұзақтығы 12250 метр, "Ақтас" шағын ауданын айналып өтіп, қаланың оңтүстік шекарасына сәйкес келетін оңтүстік айналма автожолдың қиылысына дейін жетеді.

"Ақтас" шағын ауданын айналып өтіп, ұзақтығы 11400 метр, оңтүстік бағытқа бұрылып, Түркістан облысы Қазығұрт ауданы Рабат ауылы бағытындағы трассаға дейін жетеді, батысқа қарай қаланың оңтүстік шекарасына сәйкес келетін оңтүстік айналма автожолмен, ұзақтығы 10200 метр, Шымкент-Ташкент трассасының қиылысына дейін жетеді.

Қаланың оңтүстік-батыс шекарасы бойымен 24 км жүріп , Үштау көшесін қиып өтіп (Түркістан облысы Қазығұрт ауданы Қызылдала ауылы бағытындағы трассаның жалғасы), шаруа қожалығын жүргізуге арналған жер бойымен өтеді, "Айкөл" тұрғын алабын айналып өтіп, Ә.Бекболатов көшесінің қиылысына жетеді (Түркістан облысы Арыс ауданы Тоғансай ауылына баратын жолдың жалғасы).

Ә.Бекболатов көшесінің қиылысынан (Түркістан облысы Арыс ауданы Тоғансай ауылы бағытындағы трассаның жалғасы) қаланың батыс шекарасымен солтүстік бағытта, ұзақтығы 25600 метр, Бадам өзенінің бойымен Түркістан қаласына бағытталған темір жолдың қиылысына дейін жетеді.

Одан әрі темір жол бойымен Түркістан қаласына бағытпен шығыс бағытқа бұрылып, 3500 метр, Үргінбай ата көшесі мен Жанкелді батыр көшесінің қиылысындағы "Жаңаталап" тұрғын алабына дейін жетеді.

## Әкімдері
* Боранбай Нығметұлы Болатбеков (12.2022 — 12.2023)
* Берік Айдарұлы Әшірбеков (12.2023 — қазіргі уақытқа дейін)

## Дереккөздер

Санат:Шымкент аудандары